Diari Oficial de la Generalitat Valenciana


Sumari del DOGV 7559, del 29-06-2015 (2015/5745)

Notificació de la sentència dictada en el procediment ordinari número 88/2014.
------------------------------------------------------------------------------

### Dades del document

Número de DOGV
:   7559

Data del DOGV
:   29-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5745


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment ordinari número 88/2014. [2015/5745]  
De: Princesalisimo, SL.  
Procuradora: Gloria Sabater Ferragud.  
Contra: Montesol Energías, SL.  
Procurador/a: -  
En este procediment ordinari 000088/2014 seguit a instàncies de Princesalisimo, SL, enfront de Montesol Energías, SL, s'ha dictat sentència, que literalment és com seguix:  
  
«Sentència número 000146/2015  
Gandia, 2 de juny de 2015.  
Patricia Montagud Alario, magistrada jutgessa titular del Jutjat de Primera Instància número 5 de Gandia, ha vist les presents interlocutòries de juí ordinari, registrades amb el número 88/2014 en virtut de la demanda interposada per Princesalisimo, SL, representada per la procuradora Gloria Sabater Ferragud i assistida del lletrat Fermín Rabal Fort contra Montesol Energías, SL, declarada rebel en les presents actuacions i és objecte del pleit la reclamació d'una quantitat per import de 53.302, 75 ?.  
  
Antecedents de fet  
Primer. Gloria Sabater Ferragud en la representació acreditada de Princesalisimo, SL, va presentar el 14 de gener de 2014 demanda de reclamació d'una quantitat contra la indicada en l'encapçalament de la present resolució. S'al·legava en la demanda que el 15 de maig de 2008 l'actora i demandada van formalitzar contracte de compravenda i arrendament de servicis pel qual la demandada venia, muntava i instal·lava a l'actora una instal·lació fotovoltaica amb les condicions fixades en el dit contracte i, una vegada efectuada, la Direcció General de Política Energètica havia dictat una resolució en què declara que eixa instal·lació no complia els requisits legals i exigia a l'actora la devolució de les quantitats indegudament percebudes en concepte de prima equivalent per import de 101.529, 05 euros. Amb data 16 de juliol de 2013 la demandada assumint la seua responsabilitat en virtut del contracte subscrit amb l'actora havia firmat un reconeixement de deute en contracte privat per import de 50.764, 52 euros que era la mitat de la quantitat liquidada per la Direcció General de Política Energètica i s'obligava al pagament també de la suma de 2.538, 23 euros en concepte de costos financers per l'ajornament i reconeix que deu la suma total de 53.302,75 euros sense que haguera efectuat ni un només dels pagaments a què s'havia compromés per a abonar la dita suma i han sigut infructuoses totes les gestions extrajudicials que havia efectuat per al cobrament de la dita quantitat. Acabava sol·licitant que, després dels tràmits legals oportuns, es dictara sentència de conformitat amb la pètita de la seua demanda.  
Segon. Per decret de 27 de març de 2014, el jutjat va acordar admetre a tràmit la demanda amb emplaçament a la demandada, a fi que en el termini legal es personara i la contestara si al seu dret convenia. Després de diversos intents de localització de la demandada amb resultat negatiu, tal com consta en els actes del procés, es va acordar mitjançant la diligència d'ordenació d'11 de novembre de 2014 el seu emplaçament per edictes. La demandada no va comparéixer en les actuacions a pesar d'estar citada en forma legal, per la qual cosa per providència de 29 de gener de 2015 se la va declarar en situació processal de rebel·lia.  
Tercer. Per mitjà de providència de 29 de gener de 2015 es va assenyalar dia per a la celebració de l'audiència previa, que va tindre lloc l'1 de juny de 2015, amb assistència únicament de la part actora que, després de la fixació de les fets demanats en la demanda, va sol·licitar la recepció del pleit a prova i es proposa com a únic mitjà de prova la documental que consistix a considerar reproduïts els documents adjuntats a l'escrit de demanda que va ser admesa pel tribunal. Per aplicació de l'article 429.8 de la Llei d'Enjudiciament Civil van quedar les interlocutòries pendents de dictar sentència.  
Quart. En la tramitació d'este pleit s'han observat totes les prescripcions legals  
Quint. Del resultat de la prova practicada que consistix en la documentació acompanyada per l'actora juntament amb l'escrit de demanda i, en especial, del document 1 de la demanda, consta degudament acreditat per l'actora que entre esta i la part demandada es va subscriure el 16 de juliol de 2013 un document privat de reconeixement de deute pel qual ambdós parts hi feien constar (en el primer exposen) que el 15 de maig de 2008 havien subscrit un contracte pel qual la demandada es comprometia a vendre, muntar i instal·lar una instal·lació fotovoltaica, posada en marxa, realització d'obra i manteniment de les instal·lacions i monitorització remota d'estes. Que per Resolució de 16 de desembre de 2011, de la Direcció General de Política Energètica i Mines, s'havia declarat que esta no complia els requisits per a l'aplicació del règim econòmic primat liquidant la suma de 101.529, 05 euros i assumint la demandada en l'estipulació primera del reconeixement de deute la seua responsabilitat i es comprometia al pagament a l'actora de 50.764, 52 euros més 2.538, 23 euros que abonaria la demandada a la demandant en els terminis indicats en l'estipulació segona. Queda acreditat (document 2 de la demanda) que no ha sigut abonat per la demandada cap dels terminis de pagament estipulats i queda pendent d'abonar a l'actora la suma total del reconeixement de deute per import de 53.302, 75 euros.  
  
Fonaments de dret  
Primer. La part actora exercita en el present procediment una acció de reclamació d'una quantitat que xifra en 53.302, 75 euros amb suport en els articles 1.089 i concordants del Codi Civil en matèria d'obligacions sota les al·legacions que han quedat transcrites en els antecedents de fet de la present resolució.  
Aplicant els dits preceptes al supòsit d'interlocutòries i acreditat degudament per la part actora per mitjà de la documentació que s'adjunta a la demanda la veracitat de les al·legacions efectuades com a base de la seua pretensió, ha d'estimar-se la demanda interposada per esta perquè ens trobem davant d'un reconeixement de deute per la demandada que com ha declarat el Tribunal Suprem es configura com un negoci jurídic de fixació que lliga el deutor en un doble aspecte: el material perquè desplaça al demandat acreditar que ha pagat el deute reconegut i el processal derivant al demandat la càrrega de la prova d'acreditar que no és correcta la quantitat reclamada en el procés per l'actor. Aspectes que no ha demostrat la demandada perquè no va comparéixer en les actuacions i va ser declarada en rebel·lia per la qual cosa procedix dictar una sentència condemnatòria de la demandada al pagament dels 53.302, 75 euros reclamats.  
Segon. En matèria d'interessos, tal com sol·licita la demandant en la pètita de la demanda, procedix aplicar respecte del principal reclamat els interessos de l'article 1100 en relació al 1108 del Codi Civil des de la data de la presentació de la demanda fins que s'ha dictat esta sentència i els de l'article 576 de la Llei d'Enjudiciament Civil des que s'ha dictat la sentència fins al complet pagament del deute per la demandada.  
Tercer. En matèria de costes i segons l'article 394.1 de la Llei d'Enjudiciament Civil de la Llei 1/2000, de 7 de gener, estes hauran de ser satisfetes per la part demandada a l'haver sigut estimades integrament les pretensions de la part actora.  
Vist el contingut dels preceptes legals citats i la resta de general i pertinent aplicació.  
  
Dispositiva  
Que estime íntegrament la demanda interposada per Princesalisimo, SL, contra Montesol Energías, SL, i condemne esta última que abone a la part actora la suma de 53.302, 75 euros més els interessos consignats en el fonament de dret segon d'esta resolució, així com el pagament de les costes produïdes.  
Incloeu esta resolució en el llibre de sentències i deixeu-ne un testimoniatge en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València el qual s'interposa davant d'este jutjat en el termini de 20 dies seguint els tràmits que establixen els articles 458 i següents de la Llei d'Enjudiciament Civil vigent.  
  
Esta és la meua sentència, que pronuncie, mane i firme.  
Publicació. La sentència anterior ha sigut donada, firmada i publicada per la magistrada jutgessa que la subscriu el dia de hui. En done fe.»  
I atés que el demandat Montesol Energías, SL, es troba en parador ignorat, expedisc este edicte a fi que li valga de notificació de forma deguda.  
  
Gandia, 3 de juny de 2015.- La secretària judicial: Laura María Alonso Ramos.